එක්තරා පුද්ගලික නාලිකාවක ආධුනිකයන් ගායනා කරන පැරණි ගීත පදික වෙළඳපොළවල පවා සංයුක්ත තැටි ලෙස විකිණීමට තිබෙන බවත්, ඒ පිළිබඳව රහස් පොලිසිය වෙත ද පැමිණිලි කර ඇති බවත් මෙහිදී අනාවරණය විය.ඒ මොහොතේ දීම පොලිස්පති මහින්ද බාලසූරිය මහතා වෙත දුරකථනයෙන් ඇමතූ ජනාධිපතිතුමා, මෙලෙස විකිණීමට ඇති නීති විරෝධී අයුරින් නිෂ්පාදනය කරන ලද සංයුක්ත තැටි පිළිබඳවත් ප්‍රවීණ ගායක ගායිකාවන්ගේ ගීත වංචා සහගත ලෙස නිපදවා මෙලෙස විකිණීමට කටයුතු කිරීම පිළිබඳවත් කඩිනමින් අවශ්‍ය ක්‍රියාමාර්ග ගන්නා ලෙස පොලිස්පතිවරයාට උපදෙස් දුන්නේය.ගායන ක්ෂේත්‍රය නියෝජනය කරමින් ආචාර්ය පණ්ඩිත් අමරදේව, කලාකීර්ති ලතා වල්පොල, මහාචාර්ය සනත් නන්දසිරි සහ මල්කාන්ති නන්දසිරි, ආචාර්ය දයාරත්න රණතුංග, මහාචාර්ය අමරා රණතුංග, සංගීතවේදී සිසිර සේනාරත්න සහ ගායන ශිල්පිනී ඉන්ද්‍රානි සේනාරත්න යන මහත්ම මහත්මීන් සහ ගායන ශිල්පී සුනිල් ශාන්ත මහතා වෙනුවෙන් ඒ මහතාගේ දියණිය වන කලාශාන්ත මහත්මිය ද, ගීත රචනා ක්ෂේත්‍රය වෙනුවෙන් කලාසූරී අරිසෙන් අහුබුදු, මහාචාර්ය සුනිල් ආරියරත්න, ආචාර්ය අජන්තා රණසිංහ යන මහත්වරුන් ද, මඩවල එස්.